Suomen presidentinvaali 2024

Suomen presidentinvaali 2024 järjestetään sunnuntaina 28. tammikuuta 2024 ja mahdollinen toinen kierros 11. helmikuuta 2024. Vaaleissa valitaan tasavallan presidentti toimikaudelle 2024–2030. Istuva presidentti Sauli Niinistö ei perustuslain mukaan voi olla enää ehdolla.

Ehdokasasettelu 
Spekulaatio ehdokkaista alkoi heti vuoden 2018 presidentinvaalien jälkeen. Alkuvuodesta 2020 Maaseudun Tulevaisuus spekuloi ajatuksella Sauli Niinistön toimikauden jatkamisesta poikkeuslailla, ja haastateltu Raimo Ilaskivi piti sitä ”ainoana järkevänä ratkaisuna”. Niinistö kuitenkin päätti spekulaation asiasta lyhyellä Twitter-viestillä.

Keskusta 
Paavo Väyrynen ja Olli Rehn ovat molemmat ilmoittaneet pyrkivänsä presidentiksi valitsijayhdistyksen kautta. Keskustan puoluehallitus päätti asettua tukemaan Olli Rehnin ehdokkuutta kokouksessaan elokuun 2023 alussa. Myös keskustan ylimääräinen puoluekokous valitsi Olli Rehnin keskustan presidenttiehdokkaaksi syyskuun lopussa.

Kansallinen Kokoomus 
Kansallisen Kokoomuksen puoluehallitus ilmoitti 14. elokuuta 2023, että kokoomuksen presidenttiehdokkaaksi pyydetään Alexander Stubbia. Aiemmin presidenttiehdokkuutta harkinnut Antti Häkkänen kertoi samana päivänä tukevansa Alexander Stubbin ehdokkuutta.  28. lokakuuta 2023 pidetyssä Kokoomuksen ylimääräisessä puoluekokouksessa vahvistettiin lopullisesti Stubbin ehdokkuus.

Suomen Kristillisdemokraatit 
Sari Essayah valittiin elokuussa 2023 Joensuussa Suomen Kristillisdemokraattien (KD) presidenttiehdokkaaksi.

Liike Nyt 
Liike Nyt (Liik.) valitsi puoluekokouksessaan 18. kesäkuuta 2022 puheenjohtajansa, kansanedustaja Hjallis Harkimon presidenttiehdokkaakseen.

Perussuomalaiset 
Jussi Halla-aho ilmoitti 7. heinäkuuta 2023 olevansa käytettävissä Perussuomalaisten (PS) presidenttiehdokkaaksi. Perussuomalaiset äänestivät Halla-ahon presidenttiehdokkaakseen elokuun puoluekokouksessa 13. elokuuta 2023.

Sosiaalidemokraatit

Mahdolliset ehdokkaat 
 Erkki Liikanen
 Antti Rinne
 Jutta Urpilainen
EU-komissaari Jutta Urpilainen on kertonut harkitsevansa ehdokkuutta. 16. elokuuta 2023 Suomen Sosialidemokraattisen puolueen (SDP) puheenjohtaja Sanna Marin kehotti häntä lähtemään ehdokkaaksi. Urpilainen ilmoittaa halukkuudestaan viimeistään marraskuuhun 2023 mennessä, mahdollisesti jo aikaisemminkin.

Kieltäytyneet 
 Eero Heinäluoma
 Sanna Marin
 Erkki Tuomioja

Vasemmistoliitto 
Vasemmistoliiton (Vas.) puheenjohtaja Li Andersson kertoi 13. syyskuuta 2023 lähtevänsä ehdokkaaksi.Vasemmistoliiton puoluevaltuusto nimitti Anderssonin presidenttiehdokkaaksi 15.lokakuuta 2023.

Vihreät 
Vihreä liitto (Vihr.) päätti puoluekokouksessaan 10. kesäkuuta 2023 tukea vaaleissa Pekka Haavistoa, joka pyrkii presidenttiehdokkaaksi valitsijayhdistyksen kautta.

Suomen ruotsalainen kansanpuolue 
Suomen ruotsalainen kansanpuolue (RKP) ilmoitti 7. syyskuuta, ettei se aio asettaa omaa ehdokastaan vaaleissa. Puoluehallitus teki asiasta päätöksen yksimielisesti. RKP ei myöskään aio asettua tukemaan mitään yksittäistä ehdokasta.

Sitoutumattomat 
Suomen Pankin pääjohtaja Olli Rehn ilmoitti halukkuutensa presidenttiehdokkaaksi 21. kesäkuuta 2023. Hän alkoi kerätä kannattajakortteja presidentinvaaleihin valitsijayhdistyksen avulla. 15. syyskuuta Rehnin valitsijayhdistys ilmoitti keränneensä tarvittavat 20 000 kannattajakorttia.
Kansanedustaja Pekka Haavisto (Vihr.) ilmoitti halukkuutensa presidenttiehdokkaaksi 8. kesäkuuta 2023. Hän alkoi keräämään kannattajakortteja presidentinvaaleihin valitsijayhdistyksen avulla. 3. lokakuuta Haaviston valitsijayhdistys ilmoitti keränneensä 48 000  kannattajakorttia.
Ulkopoliittisen instituutin johtaja Mika Aaltola ilmoitti 3. elokuuta 2023 tavoittelevansa ehdokkuutta valitsijayhdistyksen avulla. 10. lokakuuta Aaltolan valitsijayhdistys ilmoitti keränneensä 25 000  kannattajakorttia.

Tavoittelevat ehdokkuutta 
Entinen kansanedustaja Paavo Väyrynen (kesk.) ilmoitti halukkuutensa presidenttiehdokkaaksi 12. kesäkuuta 2023. Hän alkoi kerätä kannattajakortteja presidentinvaaleihin valitsijayhdistyksen avulla. Väyrynen ilmoitti, ettei voinut kannattaa mahdollista Olli Rehnin (Keskusta) ehdokkuutta.

Saara Huhtasaari ilmoitti 5. heinäkuuta 2023 tavoittelevansa ehdokkuutta presidentinvaaleissa 2024. Hän alkoi kerätä kannattajakortteja valitsijayhdistyksen kautta. Huhtasaaren ehdokkuutta tukee Vapauden liitto -niminen puolue.

Entinen kansanedustaja Ano Turtiainen (vkk.) ilmoitti halukkuutensa presidenttiehdokkaaksi 21. elokuuta 2023. Hän alkoi kerätä kannattajakortteja presidentinvaaleihin valitsijayhdistyksen avulla. Turtiainen ilmoitti, että hän saa todennäköisesti  apua Venäjältä  

 Jouni Kuitunen 
 Jaana Kavonius (Totuuspuolue)

Ensimmäinen kierros 
Taulukossa on luetteloitu mahdolliset ehdokkaat, jotka ovat saaneet yli viiden prosentin kannatuksen ainakin yhdessä kyselyssä.

Huomautukset

Lähteet 

2024
Vuoden 2024 vaalit